Ir-Regolament tal-Kummissjoni (KE) Nru 384/2003
tas-26 ta' Frar 2003
li jemenda r-Regolament tal-Kunsill (KE) Nru 32/2000 li jieħu akkont tar-Regolament tal-Kummissjoni (KE) Nru 1832/2002 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u ta' l-istatistika u dwar it-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 32/2000 tas-17 ta' Diċembru 1999 li jiftaħ u jipprovdi għall-amministrazzjoni ta' kwoti ta' tariffa tal-Komunità marbuta mal-GATT u ċerti kwoti ta' tariffi oħrajn tal-Komunità u li jistabbilixxi regoli dettaljati għall-aġġustament tal-kwoti, u li jħassar ir-Regolament tal-Kunsill (KE) Nru 1808/95 [1], kif l-aħħar emendat bir-Regolament tal-Kummissjoni (KE) Nru 811/2002 [2], u partikolarment l-Artikolu 9(1)(a) tiegħu,
Billi:
(1) Regolament tal-Kummissjoni (KE) Nru 1832/2002 ta' l-1 ta' Awwissu 2002, li jemenda l-Anness I ta' Regolament tal-Kunsill (KEE) Nru 2658/87 dwar in-nomenklatura tat-tariffa u tal-istatistika u t-Tariffa Doganali Komuni [3], li tintroċi eżenzjoni mid-dazji mill-1 ta' Jannar 2003 għarum u t-tafja. Il-kwoto ta' tariffa miftuħa għal dawn il-prodotti fl-Anness I tar-Regolament (KE) Nru 32/2000 saru għalhekk issa mhux meħtieġa u għandhom għalhekk ikunu magħluqa mill-31 ta' Diċembru 2002. Dak l-Annes għalhekk għandu jkun emendat.
(2) Għal raġunijiet ta' ċarezza, l-Annessi I sa IV tar-Regolament (KE) Nru 32/2000 għandhom għalhekk ikunu mibdula.
(3) Dan ir-Regolament għandu japplika mid-data tad-dħul fis-seħħ tar-Regolament (KE) Nru 1823/2002.
(4) Billi l-miżuri li hemm provvediment dwarhom f'dan ir-Regolament huma bi qbil ma' l-opinjoni tal-Kumitat tal-Kodiċi Doganli,
ADOTTAT DAN IR-REGOLAMENT:
Artikolu 1
L-Annessi I sa IV tar-Regolament (KE) Nru 32/2000 huma mibdula bit-test fl-Annessi ta' dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum li jiġi wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.
Għandu japplika mill-1 Jannar 2003.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fis-26 ta' Frar 2003.